ନିର୍ଦ୍ଦେଶକ ସୁଭାଷ ଘାଇଙ୍କ ଉପରେ ବଲିଉଡ଼ ଅଭିନେତ୍ରୀ ମହିମା ଚୌଧୁରୀ ଲଗାଇଛନ୍ତି ଗମ୍ଭୀର ଅଭିଯୋଗ । କହିଛନ୍ତି - ସୁଭାଷ ଘାଇ ମୋତେ.... - Enews Online\nବଲିଉଡ଼ ଅଭିନେତା ସୁଶାନ୍ତ ସିଂହ ରାଜପୁତଙ୍କ ମୃତ୍ୟୁ ପରେ ବଲିଉଡ଼ ଇଣ୍ଡଷ୍ଟ୍ରି ବର୍ତ୍ତମାନ ଇନସାଇଡର ଓ ଆଉଟସାଇଡ଼ର ଉଭୟ ଦୁଇଟି ପକ୍ଷରେ ବାଣ୍ଟି ହୋଇଯାଇଛନ୍ତି । ପ୍ରତିଦିନ ଏଠାରେ ନୂଆଁ ନୂଆଁ ଆରୋପ ପ୍ରତ୍ୟାରୋପ ଦେଖିବାକୁ ମିଳୁଛି । ଏହି କ୍ରମରେ ପ୍ରସିଦ୍ଧ ଚଳଚ୍ଚିତ୍ର ନିର୍ଦ୍ଦେଶକ ସୁଭାଷ ଘାଇଙ୍କ ବିଷୟରେ ମଧ୍ୟ ଅନେକ ରହସ୍ୟମୟ ଅଭିଯୋଗ କରିଛନ୍ତି ବଲିଉଡ଼ ଅଭିନତ୍ରୀ ମହିମା ଚୌଧୁରୀ । ସୁଭାଷ ଘାଇ ନିଜ ସମୟର ସବୁଠାରୁ ସଫଳ ଚଳଚ୍ଚିତ୍ର ନିର୍ଦ୍ଦେଶକ ମାନଙ୍କ ମଧ୍ୟରୁ ଜଣେ ଅଟନ୍ତି । ବଲିଉଡ଼ ଅଭିନେତ୍ରୀ ମହିମା ଚୌଧୁରୀଙ୍କୁ ସେ ହିଁ ଲଞ୍ଚ କରିଥିଲେ ।\n୧୯୯୭ ମସିହାରେ 'ପରଦେଶ' ଚଳଚ୍ଚିତ୍ରରୁ ମହିମା ଚୌଧୁରୀ ଶାହରୁଖ ଖାନଙ୍କ ସହିତ ବଲିଉଡ଼ରେ ଡେବ୍ୟୁ କରିଥିଲେ । ବର୍ତ୍ତମାନ ମହିମା ଚୌଧୁରୀ ସୁଭାଷ ଘାଇଙ୍କ ଉପରେ ଏକ ବଡ଼ ଅଭିଯୋଗ କରିଛନ୍ତି । ସେ ସୁଭାଷ ଘାଇ ଉପରେ ତାଙ୍କୁ ଧମକ୍ ଦେଇଥିବା ଅଭିଯୋଗ ଲଗାଇଥିଲେ ଏହା ସହିତ ଏହା ମଧ୍ୟ କହିଛନ୍ତି ଯେ ସୁଭାଷ ଘାଇ ଅନ୍ୟ ପ୍ରଯୋଜକ ଓ ନିର୍ଦେଶକଙ୍କୁ ମେସେଜ୍ କରି ତାଙ୍କୁ ନିଜ ଚଳଚ୍ଚିତ୍ରରେ କାଷ୍ଟ ନକରିବା ପାଇଁ କହିଥିଲେ ।\nକଣ କହିଲେ ମହିମା ଚୌଧୁରୀ ?\nମହିମା ଚୌଧୁରୀ ଏହା ଉପରୁ ପରଦା ଉଠାଇଛନ୍ତି ଯେ କିପରି ଭାବରେ କୌଣସି ପ୍ରଯୋଜକ କିମ୍ବା ନିର୍ଦ୍ଦେଶକଙ୍କ ସହିତ କାମ ନକରିବା ପାଇଁ ତାଙ୍କୁ ସୁଭାଷ ଘାଇ ଧମକ୍ ଦେଇଥିଲେ । ମହିମା ଚୌଧୁରୀ କହିଛନ୍ତି ଯେ ସୁଭାଷ ଘାଇ ୧୯୯୮ କିମ୍ବା ୧୯୯୯ ମସିହାରେ ତାଙ୍କ ଫଟୋ ସହିତ ଏକ ବିଜ୍ଞାପନ ଟ୍ରେଡ୍ ଗାଇଡ୍ ପତ୍ରିକା ଦେଇଥିଲେ । ସେ ଏଥିରେ ଲେଖିଥିଲେ ଯେ ମହିମା ଚୌଧୁରୀଙ୍କ ସହିତ ଯିଏ ମଧ୍ୟ କାମ କରିବା ପାଇଁ ଚାହେଁ ଏଥିପାଇଁ ତାଙ୍କୁ ସୁଭାଷ ଘାଇଙ୍କ ସହ ସମ୍ପର୍କ କରିବାକୁ ପଡ଼ିବ ।\nଏହି ବିଜ୍ଞାପନରେ ସୁଭାଷ ଘାଇଙ୍କ ତରଫରୁ ଏହି ଦାବି କରାଯାଇଥିଲା ଯେ ମହିମା ଚୌଧୁରୀ ତାଙ୍କ ସହିତ ଏକ କଣ୍ଟ୍ରାକ୍ଟ ସାଇନ୍ କରିଛନ୍ତି । ଏହି କାରଣରୁ ତାଙ୍କର ବିନା ଅନୁମତିରେ ସେ ଅନ୍ୟ କୌଣସି ପ୍ରଯୋଜକ କିମ୍ବା ନିର୍ଦ୍ଦେଶକଙ୍କ ସହିତ କାମ କରି ପାରିବେ ନାହିଁ । ଯଦିଓ, ମହିମା ଚୌଧୁରୀ ଏହା ବିଷୟରେ କହିଛନ୍ତି ଯେ ସେ କେବେ ମଧ୍ୟ ସୁଭାଷ ଘାଇଙ୍କ ସହିତ ଏହିପରି ଭାବରେ କୌଣସି କଣ୍ଟ୍ରାକ୍ଟ ସାଇନ୍ କରିନାହାଁନ୍ତି ।\nଏହି ଚାରିଜଣଙ୍କ ଠାରୁ ମିଳିଥିଲା ସାହାଯ୍ୟ\nମହିମା ଚୌଧୁରୀ କହିଛନ୍ତି ଯେ ତାଙ୍କ ସାହାଯ୍ୟ ସଲମାନ ଖାନ୍, ଡେଭିଡ୍ ଧବନ୍, ସଞ୍ଜୟ ଦତ୍ତ ଓ ରାଜକୁମାର ସନ୍ତୋଷୀ କରିଥିଲେ । ଡେଭିଡ୍ ଧବନ୍ ତାଙ୍କୁ ଫୋନ କରି କହିଥିଲେ ଯେ ତାଙ୍କୁ ଭୟ କରିବା ଦରକାର ନାହିଁ । ମହିମା ଚୌଧୁରୀ ଏହା ମଧ୍ୟ କହିଛନ୍ତି ଯେ ସେହି ସମୟରେ ବଲିଉଡ଼ରୁ ଏହି ଚାରିଜଣ ଲୋକଙ୍କ ବ୍ୟତୀତ ଆଉ କେହି ମଧ୍ୟ ତାଙ୍କୁ ଫୋନ କରିନଥିଲେ ।\nରାମଗୋପାଳ ବର୍ମା ୧୯୯୮ ମସିହାରେ ସୁପରହିଟ୍ ଚଳଚ୍ଚିତ୍ର ସତ୍ୟା କରୁଥିଲେ । ଏହି ଚଳଚ୍ଚିତ୍ରରେ ମହିମା ଚୌଧୁରୀଙ୍କୁ ନିଆଯାଇଥିଲା । ମହିମା ଚୌଧୁରୀ କହିଛନ୍ତି ଯେ ରାମଗୋପାଳ ବର୍ମା ତାଙ୍କୁ ନପଚାରି କିମ୍ବା କୌଣସି ସୂଚନା ନଦେଇ ଉର୍ମିଳା ମାତୋଣ୍ଡକରଙ୍କୁ ତାଙ୍କ ବଦଳରେ ସେହି ଚଳଚ୍ଚିତ୍ରରେ ନେଇଗଲେ । ଏହାର ସୂଚନା ମହିମା ଚୌଧୁରୀ ସେତେବେଳେ ପାଇଲେ ଯେତେବେଳେ ମିଡ଼ିଆରେ ଫିଲ୍ମର ଶୁଟିଂ ଆରମ୍ଭ ହେବାର ଖବର ଆସିବାକୁ ଲାଗିଲା ।\nପୂର୍ବରୁ ମଧ୍ୟ ଲାଗିଥିଲା ଅଭିଯୋଗ\nଏହା ପ୍ରଥମ ଥର ପାଇଁ ନୁହେଁ ଯେତେବେଳେ ସୁଭାଷ ଘାଇଙ୍କ ଉପରେ ଏପରି ଆରୋପ ଲାଗିଛି । ଏକ ଇଜରାଇଲୀ ମଡେଲ୍ ରୀନା ଗୋଲନ ମଧ୍ୟ ନିଜ ପୁସ୍ତକରେ ସୁଭାଷ ଘାଇଙ୍କ ଉପରେ ଏହା ମଧ୍ୟ ଅଭିଯୋଗ ଲଗାଇଛନ୍ତି ଯେ ସେ ତାଙ୍କୁ ବାଧ୍ୟ କରି ବେଡ୍ ରୁମ୍ ଭିତରକୁ ନେଇ ଯିବାକୁ ଚାହୁଁଥିଲେ । ଏତିକିନୁହେଁ ମଡେଲ୍ ଓ ଅଭିନେତ୍ରୀ କେଟ୍ ଶର୍ମା ମଧ୍ୟ ୨୦୧୮ ମସିହାରେ ସୁଭାଷ ଘାଇ ଉପରେ ତାଙ୍କୁ ବାଧ୍ୟ କରି ଚୁମ୍ବନ ଦେବା ଓ ଆଲିଙ୍ଗନ କରିବା ପାଇଁ ଚେଷ୍ଟା କରିଥିଲେ ବୋଲି ଅଭିଯୋଗ କରିଥିଲେ । ସେହିପରି ମୁମ୍ବାଇ ପୋଲିସ୍ ନିଜ ଯାଞ୍ଚରେ ପରେ ସୁଭାଷ ଘାଇଙ୍କୁ ନିର୍ଦୋଷ ବୋଲି ସାବ୍ୟସ୍ତ କରିଥିଲେ ।\nସୈଫ-କରିନାଙ୍କ ଘରେ ଶୁଣାଯିବ ଶିଶୁର ସ୍ୱର । ଗର୍ଭବତୀ ଅଛନ୍ତି କପୂର ପରିବାରର 'ବେବୋ' !
